open-index/open-wikipedia-markdown huggingface dataset:
Andres Peekna

**Andres Peekna** (14. oktoober 1937 Tallinn – 26. november 2014 Waterford, Wisconsin) oli Ameerika Ühendriikide ja eesti füüsik.

## Elulugu
Läks II maailmasõja ajal Saksamaale, sealt USA-sse. Lõpetas 1955 Brooklyni Tehnikakõrgkooli New Yorgis masinaehitusinseneri erialal, füüsikamagister (1961, Wisconsini Ülikool), Ph.D. (füüsika, 1969, samas). 

Oli 1960–1962 Midwestern Universities Research Association'i mehaanikainsener, 1962–1968 Wisconsini Ülikooli assistent, 1968–1971 füüsika ja astronoomia osakonna assistant prof., 1971–1977 Weapons Effect Laboratory (USA, Vicksburg) füüsik, 1978–1981 TEC Systemsi, W.R. Grace & Co. (Chicago) abiteadur (), 1982–1992 R.R. Donnelly & Sons Co. (Chicago) vanemteadur, aastast 1992 vabakutseline. Õpetanud termodünaamikat, optikat, kaasaegset füüsikat.

## Teadustöö
Uurimisvaldkond: osakeste füüsika, tugevusõpetus ja aeromehaanika; eesti rahvapillide akustika. Ameerika Füüsika Ühingu (APS), Sigma Xi, Eesti Teaduslik Ühing Ameerikas liige. Üle 20 teaduspublikatsiooni.

## Teoseid
* Experimental stress analysis of a circular bubble chamber window with a beveled mounting (kaasautor J. W. Mark). // MURA-AEC Report 618 (1962)
* Four prong Events in π- p at 7.0 Bev/c (kaasautor). // Bull. Am. Phys. Soc. 55 (1966) 11
* Some strange particle states produced by π- p at 7.0 Bev/c (kaasautorid A. R. Erwin, M. A. Thompson, W. D. Walker). // Bull. Am. Phys. Soc. 541 (1967) 12
* Peculiarities observed in the reaction π p→KπΛ (kaasautor). // Physics Lett. 35B (1971) 5
* The acoustics of carved Baltic psalteries (kaasautor T. D. Rossing). // Acta Acoustica united with Acustica 91 (2005) 2.

## Viited

## Kirjandus
* Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 90
* Vaba Eestlane (1977) 6, X.
*
Viljar Peep

**Viljar Peep** (sündinud 9. juunil 1969 Tartus) on Eesti ajaloolane ja riigiametnik.

## Haridus
Ta on lõpetanud 1987. aastal Elva Keskkooli ja 1993. aastal Tartu Ülikooli ajaloo alal. 1995. aastast ajaloomagister, väitekiri "Eesti Vabariigi 6. Riigikogu ning tema poliitiline ja õiguslik taust", 2006. aastast filosoofiadoktor, väitekiri "Eesti sotsiaalpoliitilise õigusloome arengujooned 1. omariiklusajal".

## Töökäik
* 1994–1995 Tartu Ülikooli ajaloo-osakonna ajakirja Kleio tegevtoimetaja
* 1995–1999 Tallinna Tehnikaülikooli majandusajaloo lektor
* 1995–2008 Justiitsministeeriumi õigusloome ja arenduse talituse juhataja
* 2008–2018 Andmekaitse Inspektsiooni peadirektor
* oktoober 2018–... Justiitsministeeriumi justiitshalduspoliitika asekantsler

## Teadustöö
Uurimisvaldkond: Eesti esimese omariiklusaja õigusajalugu (sotsiaal- ja riigiõigus). Osalenud seadusloomes (notariaal-, äri- ja mereõigus). Olnud koguteose "Põhiseadus ja Põhiseaduse Assamblee" (Tallinn, 1997) toimetaja. Üle 10 teaduspublikatsiooni, arvukalt aimeartikleid.

### Teoseid
*Pilguheit Eesti õiguse ja kohtu arengule. // Kleio 11 (1995) 1
*Poliitilised rühmitused VI Riigikogus. // Kleio 18 (1996) 4
*Ärinime teooriast ja praktikast. // Juridica (1996) 6
*Ühiskonnaõpetus gümnaasiumile. Kaasautor Priit Kama. Tallinn 1996 (vene keeles 1997)
*Eesti 1920. aastate sotsiaalpoliitika ja selle taust. // Kaks algust. Eesti Vabariik: 1920. ja 1990. aastad. Tallinn 1998
*Äriõigus. Näidised ja kommentaarid. Kaasautor. Tallinn 2002–2006
*Kinnistusraamat majanduskäibe soodustajana. // Eesti Majanduse Teataja 146/147 (2003) 7/8
*Eesti sotsiaalpoliitilise õiguse arengujooned 1. omariiklusajal. Tallinn 2005

## Tunnustus
*2008 Valgetähe V klassi teenetemärk

## Isiklikku
Viljar Peebu vanemad olid kooliõpetajad.

## Viited

## Kirjandus
*Tartu Ülikooli õppe-teaduskoosseisu biobibliograafia nimestik 1981–1995 (käsikiri), 128

## Välislingid
*
Viktor Peet

**Viktor Peet** (sündinud 1. jaanuaril 1956 Temirtaus Kasahstanis) on eesti füüsik.

## Elulugu
Viktor Peet on ehitaja poeg.

Lõpetas 1973 Kohtla-Järve 13. Keskkooli, 1978 Tartu Riikliku Ülikooli füüsika osakonna, füüsika-matemaatikakandidaat (1988, Moskva Üldfüüsika Instituut), väitekiri "Лазерная диагностика активной среды электроразрядного ХеСl лазера". 

Oli 1978–1980 ja 1982–1983 Eesti NSV TA Füüsika Instituudi insener, 1983–1988 nooremteadur, 1988–1990 teadur, 1990–2002 vanemteadur, 2002– TÜ Füüsika Instituudi vanemteadur. Õpetanud Tartu Ülikoolis kvantgeneraatorite kursust.

## Teadustöö
Uurimisvaldkonnad: mittelineaarne ja kvantoptika, mitmefootonilised protsessid, laseroptika, laserspektromeetria. Ajakirjade Optics Communication ja Optics Letters retsensent. Euroopa programmi INTAS ekspert. Eesti Füüsika Seltsi preemia (2003). 60 teaduspublikatsiooni.

## Teoseid
* Formation dynamics of exited components in discharge XeCl laser plasma from the data of dye-laser absorbtion probing (kaasautorid A. Treštšalov, V. Mihkelsoo). // IEEE J. Quantum Electronics 22 (1986)
* Selective laser-induced breakdown of xenon. // Phys. Rev. A 51 (1995)
* Resonantly enchanced multiphoton ionization of xenon in Bessel beams. // Phys. Rev. A 53 (1996)
* Wave-mixing effects in resonance-enchanced multiphoton ionization of xenon in Bessel beams (kaasautor W. R. Garret). // Phys. Rev. A 61 (2000)
* Triggered multiphoton ionization. // J. Phys. B – Atomic Molecular and Optical Physics 39 (2006)
* Wave-mixing interference in three-photon resonant atomic excitation with cross-polaized angled beams. // Phys. Rev. A 74 (2006).

## Viited

## Kirjandus
* 

## Välislingid
*
Artur Peetre

**Artur Peetre** (ka **Arthur Peetre**, aastani 1935 **Artur Peterson**; 14. september 1907 Iecava, Bauska maakond, Kuramaa – 1. aprill 1989 Lund, Rootsi) oli eesti õigusteadlane, ajaloolane ja arhivist.

## Elulugu
Artur Peetre oli mõisavalitseja poeg ja Jaak Peetre isa. 

Ta lõpetas 1925. aastal Valga Vene Eraühisgümnaasiumi, 1929. aastal Tartu Ülikooli õigusteaduskonna. Oli aastatel 1930–1935 vandeadvokaat Jaan Leesmenti abi, aastast 1935 Pärnus vandeadvokaat. Aastatel 1941–1942 oli ta Pärnu linnapea. 

Põgenes 1944. aastal Rootsi; *[[phil. cand.]]* (1952, Lundi Ülikool), *[[fil. mag.]]*  (1955, samas), *lic. phil.* ajaloos (1959, samas). 1945–1964 Lundi Ülikooli ajalooinstituudi uurimisassistent, 1965–1972 arhivaar, mikrofilmide osakonna juhataja.

## Teadustöö
Uurimusi õigusteaduse ja ajaloo alalt. Entsüklopeedia Svensk Uppsalsbok (Malmö, 1947–1955) ja Bibliographie zur Osteuropäischen Geschichte (Berlin, 1972, 1983) kaasautor. Eesti Teadusliku Seltsi Rootsis ja De Skånska Landskapens Historiska & Arkeologiska Föreningi liige.

## Teoseid
* Skoklosters medeltida jordeböcker. Lund, 1953
* Eesti kohtu saatus. // Eesti riik ja rahvas Teises maailmasõjas. III. Stockholm 1956
* Pärnu sõjasuvel 1941. // Eesti riik ja rahvas Teises maailmasõjas. V. Stockholm 1957
* Vaba Pärnu. // Eesti riik ja rahvas Teises maailmasõjas. VI. Stockholm, 1958
* Länsräkenskaper. // Kulturhistoriskt lexikon för nordisk medeltid. København, 1980.

## Isiklikku
Ta oli abielus advokaat Jaan Leesmenti tütre Linda-Emilie-Annaga (1903–1961). Nende pojad matemaatik Jaak Peetre elas ja hambakliiniku juhataja Jaan Peetre elab Rootsis.

Artur Peetrel oli vend Eduard Peterson (vene keeles Эдуард Яковлевич Петерсон), kes hukati 5. novembril 1937. 

## Surm
Peetre suri 81-aastaselt 1. aprillil 1989 Rootsis Lundis ja on maetud kohalikule kalmistule.

## Viited

## Kirjandus
*Album Academicum Universitatis Tartuensis 1918–1944. I–III. Trt, 1994, II, 387
*Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 90.
Jaak Peetre

**Jaak Peetre** (29. juuli 1935 Tallinn – 1. aprill 2019 Lund) oli eesti päritolu Rootsi matemaatik.

## Elulugu
Jaak Peetre oli Arthur Peetre poeg.

Põgenes 1944 koos vanematega Rootsi. Lõpetas 1956 Lundi Ülikooli, *phil. lic.* (1958, Lundi Ülikool), Ph.D. (mat, 1959, samas). Oli 1956–1959 Lundi Ülikooli assistent, 1960–1963 dotsent, 1963–1988 professor, 1988–1992 Stockholmi Ülikooli külalisprof, 1993–1997 Lundi Ülikooli lektor, 1997–2000 abiprofessor ja alates 2000 emeriitprofessor. 1960–61 oli ka New Yorgi Ülikooli ja 1961–62 Marylandi Ülikooli külalisteadur, 1987 Stockholmi Ülikooli, 1988 ning 1994 Madridi Ülikooli külalisprofessor.

## Teadustöö
Uurimusi osatuletisega diferentsiaalvõrrandite, operaatorite interpolatsiooni, diferentsiaalgeomeetria, funktsionaalanalüüsi jmt alalt; pidanud ettekandeid üle 30 rahvusvahelisel erialakongressil ja -konverentsil, olnud mitmel puhul ise nende organiseerija. Rootsi Matemaatika Seltsi liige (1984–87 esimees), Ameerika Matemaatika Seltsi, Lundi Matemaatika Seltsi liige, Eesti Matemaatika Seltsi auliige. Temalt on ilmunud umbes 200 teaduspublikatsiooni.

## Tunnustus
Jaak Peetre valiti 1984. aastal Rootsi Kuningliku Teaduste Akadeemia liikmeks.

Aastal 1994 valiti ta Eesti Matemaatika Seltsi auliikmeks. 

Aastal 1998 pälvis ta Uppsala Teadusseltsi Celsiuse medali.

Aastal 2001 sai ta Valgetähe III klassi teenetemärgi.

Ta oli valitud ka Lundi Kuningliku Füsiograafia Seltsi liikmeks.

## Viited

## Teoseid
* A generalization of Courant's nodal domain theorem. // Math. Scand. (1957) 5
* Une caractérisation abstraite des opérateurs différentiels. // Math. Scand (1959) 7
* Mixed problems for higher order elliptic equations in two variables. I
* II. // Scuola Norm. Sup. Pisa (1961) 14
* (1963) 17
* On certain functionals arising in the theory of interpolation spaces. // J. Func. Anal. (1969) 4
* Interpolation and non-commutative integration (kaasautor G. Sparr). // Ann. Mat. Pura Appl. (1975) 104
* A new generalization of Hankel operators (the case of higher weights). // Math. Nachr. (1987) 132
* Three line theorems and Clifford analysis (kaasautor P. Sjölin). // Complex Variables (1992) 19
* Edgar Krahn 1894–1962. A centenary volume (kaasautor Ü. Lumiste). Amsterdam, 1994
* On the connection between real and complex interpolation of quasi-Banach spaces (kaasautorid F. Cobos, L. E. Persson). // Bull. Sci. Math. (1998) 122
* Singular values of trilinear forms (kaasautor B. Bernhardsson). // Experim. Math. (2001) 10

## Kirjandus
* Eesti entsüklopeedia 14, 364
* Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 91
*
Jüri Peets

**Jüri Peets** (sündinud 1. detsembril 1952 Jõgeval) on Eesti keemik-muinastehnoloog, ajaloolane ja arheoloog.

## Elulugu
Jüri Peets on teenistuja poeg. 

Ta lõpetas 1971. aastal  Jõgeva Keskkooli, 1977. aastal Tartu Riikliku Ülikooli füüsika-keemiateaduskonna keemikuna ja 1985. aastal ajalooteaduskonna arheoloogia erialal.

Aastatel 1989–1992 oli ta Eesti TA Ajaloo Instituudi (AI) aspirant. Kaitses 1992. aastal Tartu Ülikoolis väitekirja "Eesti muistsed tekstiilid kalmetest ja aardeleidudest 3.–16. sajandil. Materjal, töövahendid, tehnoloogia" ja sai magistrikraadi. 

Ta kaitses 2003. aastal Turu Ülikoolis väitekirja "The power of iron. production and blacksmithy in Estonia and neighbouring areas in prehistoric period and the Middle Ages" ja sai doktorikraadi.

Oli 1977–1980 Võhma Keskkooli keemia ja füüsika õpetaja, 1980–1985 Eesti NSV TA Ajaloo Instituudi (AI) arheoloogiliste esemete konservaator, 1985–1989 nooremteadur, 1989–1991 teadur, 1991–2005 AI geoarheoloogia ja muinastehnoloogia labori juhataja, alates 2005. aastast AI vanemteadur.

## Teadustöö
Uurimisvaldkond: muinastehnoloogia, peamiselt muinasmetallurgia ja sepatöö; arheoloogilise leiuainese uurimine tehnoloogia aspektist; tekstiilide jm leiuainese konserveerimise teooria ja evitamine; looduskeskkonna ja inimese suhted geograafia, ajaloo ja tehnoloogia aspektist.

Arheoloogilised kaevamised 1976–2006: Tuiu Rauasaatme mäed  Saaremaal, Palasi ja Tarumaa rauasulatuspiirkond Virumaal, Tindimurru (Tindimurru rauasulatuskoht) ja Puiato Põhja-Tartumaal jm. Hiljem on Peets juhtinud näiteks Salme muinaslaeva väljakaevamist.

## Teoseid
Üle 50 teaduspublikatsiooni.
* Vettyneen arkeologisen puun konservoinnista Virossa. // Meriarkeologia. Tutkimuksen ja konservoinnin kehityksestä. Kotka, 1989
* Eesti rauast muinasajal. // Muinasaja teadus 1. Tallinn, 1991
* Varasest rauametallurgiast Eestis. // Insenerikultuur Eestis I. Tallinn, 1992
* Tuiu Rauasaatmemäed – muistse Saaremaa industriaalne süda. // Insenerikultuur Eestis II. Tallinn, 1995
* Teaduseelsest keemiast ja muinaseestlaste tekstiilivärvidest. //. Muinasaja teadus 5. Tallinn, 1998
* On forging technologies of Estonian Iron Age and Medieval axes. // Prehistoric and Medieval Direct Iron Smelting in Scandinavia and Europe. Aspects of Technology and Society. Proc. of the Sandberg Conf. 16th–20th September 1999. Acta Jutlandica LXXVI:2
* Humanities Series, 75. Århus, 2002
* Tähtis tähtsusetus ehk rauatööndusjäätmed ja arheoloogia. // Õpetatud Eesti Seltsi aastaraamat 1994–1999. Tartu, 2002
* Siis, kui raud tuli. Eesti aastal 1200. Tallinn, 2003
* Koos rauaga läbi aastatuhandete. // Arheoloogia Läänemeremaades. Uurimusi Jüri Seliranna auks. Muinasaja teadus 13. Tallinn, Tartu 2003

## Liikmesus
*Eesti Arheoloogiaselts

## Viited

## Välislingid
*
*
Priit Peets

**Priit Peets** (17. september 1943 Tartu – 22. august 2020 Elva) oli eesti majandusteadlane.

## Elulugu
Priit Peets oli ajakirjaniku poeg.

Lõpetas 1961 Tartu 2. Keskkooli, 1968 Tartu Riikliku Ülikooli majandusteaduskonna, 1983 aspirantuuri. Täiendas end 1973, 1977 ja 1992 Moskvas. 

Oli 1968–1980 Tartu Riikliku Ülikooli raamatupidamise kateedri assistent, 1980–1992 vanemõpetaja, 1992–1999 rahanduse ja arvestuse instituudi lektor, 2000– assistent. Õpetas majandusinfo töötlemise mehhaniseerimist ja automatiseerimist, majandustegevuse analüüsi, koostas õppevahendeid.

## Teadustöö
Uuris arvestuse ja analüüsi probleeme kaubanduses ja juhtimises. Oli ühingu Teadus lektor, kirjutas aimeartikleid, pidas loenguid infotöötlusest. Umbes 50 teaduspublikatsiooni.

## Tunnustus

* 2008 Tartu Ülikooli medal

## Teoseid
* Majandusliku tegevuse analüüsi teoreetilised alused ja hulgikäibe analüüs (kaasautor K. Parvel). Tartu, 1979
* Jaekäibe ja toitlustusettevõtete käibe analüüs. Tartu, 1980
* Ostjate migratsiooni mõju kaubakäibe mahule ja struktuurile ENSV riiklikus jaekaubanduses. Tartu, 1983
* Infovara küsimusi ostjate migratsiooni uurimisel. // TRÜ Toimetised 697 (1985)
* Kaudkulude jagamisest ettevõttesiseses arvestuses. // Saldo (2002) 1
* Kulude käsitlusest Eesti ettevõtetes Euroopa vaatenurgast (kaasautor K. Lääts). // Majandusarvestuse aktuaalsed probleemid äri- ja avalikus sektoris. Tallinn, 2004.

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 357
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 128
*
Tõnis Peets

**Tõnis Peets** (sündinud 24. veebruaril 1943 Sootaga vallas Tartumaal) on eesti agrotehnikateadlane.

## Elulugu
Tõnis Peets on agronoomi poeg.

Lõpetas 1962 Antsla Keskkooli, 1967 Eesti Põllumajanduse Akadeemia, 1974 samas aspirantuuri, tehnikakandidaat (1977, Leningradi Põllumajandusinstituut), väitekiri käsitles pinge muutmise teel reguleeritavate põllumajanduslike elektrimootorite kaitse uurimist ja modelleerimist. Oli 1968–69 EPA elektrifitseerimise kateedri vaneminsener, 1969–71 assistent, 1974–75 nooremteadur, 1975 vanemteadur, 1975–76 labori juhataja, 1976–78 assistent, 1978–85 vanemõpetaja, aastast 1987 dotsent, 1985–90 kateedri juhataja, 1989–91 mehhaniseerimise teaduskonna dekaan, 1991–94 EPMÜ tehnikainstituudi direktor, aastast 1994 põllumajandusenergeetika instituudi juhataja, dotsent. Õpetanud elektrimasinaid, põllumajanduse elektrifitseerimist, automaatika ja elektrotehnika teoreetilisi aluseid.

## Teadustöö
Uurimisvaldkond: elektrimootorite kaitse, pingega reguleeritavate asünkroonmootorite soojenemine ja energeetika, põllumajanduse elektrifitseerimine, tuuleenergeetika. Üleliidulise Rahvamajanduse Saavutuste Näituse pronksmedal (1969). Üle 60 teaduspublikatsiooni.

## Teoseid
* Reguleeritavate asünkroonmootorite energeetilised näitajad. // EPA teadustööde kogumik 155 (1986)
* 4A sarja asünkroonmootorite mehaanilise tunnusjoone arvutamisest. // EPA teadustööde kogumik 155 (1986)
* Asünkroonmootorite soojenemiskõverate analüüsi meetoditest. // EPA teadustööde kogumik 171 (1993)
* Modelling of characteristics of small scale wind units (kaasautor). // Agricultural machinery, buildings, energy and hydraulic engineering. Tartu, 2002
* Tuuleenergeetika olukord Euroopa Liidus ja Eestis (kaasautor). // Ehituskaar (2003) 4.

## Viited

## Kirjandus
* Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Trt, 1981, 145
* Eesti Põllumajanduse Akadeemia töötajad ja vilistlased 1981–1990. Trt, 1991, 173
* EPMÜ BL – Eesti Põllumajandusülikool: audoktorid, töötajad ja vilistlased 1991–1995. Trt, 1996, 145
* Ajakiri Agraarteadus (1993) 1.
*
Margot Peetsalu

**Margot Peetsalu** (aastani 1976 **Margot Hunt**, 1976–1986 **Margot Poome**; sündinud 12. juunil 1954 Tartus) on eesti arstiteadlane ja kirurg.

## Elulugu
Margot Peetsalu on riigiteenistuja tütar, Riina Kallikormi õde ja Ants Peetsalu abikaasa.

Lõpetas 1972. aastal Tartu 5. Keskkooli, 1978 Tartu Riikliku Ülikooli arstiteaduskonna raviosakonna, 2000 (mittestatsionaarse) doktoriõppe Tartu Ülikooli arstiteaduskonnas, meditsiinidoktor (2003, TÜ), väitekiri "Long-term follow-up after vagotomy in duodenal ulcer disease: recurrent ulcer, changes in the funtion, morphology and Helicobacter pylori colonisation of the gastric mucose". Täiendanud end kirurgias 1991 Jyväskyläs, 1992, 1995, 1997 Helsingi Ülikoolis, 1993 Stockholmis Huddinge haiglas, 2001 Turu Ülikoolis. Oli 1978–1979 kirurgia intern, 1979–1995 Tartu Vabariikliku Kliinilise Haigla ja Tartu Ülikooli Kliinikumi kirurgiakliiniku kirurg, 1995–2002 Tartu Ülikooli kirurgiakliiniku assistent, aastast 2002 Tartu Ülikooli Kliinikumi abdominaalkirurgia vanemarst-õppejõud, aastast 2005 ka kirurgiakliiniku vanemteadur.

## Teadustöö
Uurinud kirurgilist gastroenteroloogiat. Osalenud mitmes seedetrakti haavandtõve diagnostikat ja ravi käsitlevas uurimisprogrammis ning TÜ Helicobacter pylori uurimisgrupis. Üle 70 teaduspublikatsiooni.

## Tunnustus
*2014 Tartu Ülikooli medal
*2018 Eesti Punase Risti II klassi teenetemärk

## Teoseid
* Interpretation of postvagotomy endoscopic Congo red test results in relation to ulcer recurrences 5–12 years after operation (kaasautor A. Peetsalu). // Am. J. Surg. 175 (1998) 6
* Completeness of vagotomy, Helicobacter pylori colonization and recurrent ulcer 9 and 14 years after operation in duodenal ulcer patients (kaasautorid H.-I. Maaroos, A. Peetsalu). // Eur. J. Gastroenterol. and Hepatol. 10 (1998) 4
* Maokorpuse limaskesta atroofia, seerumpepsigoneen I ja vagotoomia: duodenaalhaavandiga patsientide pikaajaline uuring (kaasautor). // EA (2003) 8
* Changes in the histology and function of gastric mucosa and in Helicobacter pylori colonization during a long-term follow-up period after vagotomy in duodenal ulcer patients (kaasautor). // Hepato-Gastroenterology 52 (2005) 63.

## Viited

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 128
*
Rita Peetso

**Rita Peetso** (sündinud 23. mail 1955 Kohtla-Järvel) on eesti arstiteadlane ja epidemioloog.

## Elulugu
Rita Peetso on taksojuhi tütar.

Lõpetas 1973 Tartu 2. Keskkooli, 1979 Moskva 1. Meditsiini-instituudi epidemioloogia erialal. Täiendas end 1992 Helsingis Rahvuslikus Tervishoiu Instituudis. Oli 1979–94 EMHI (aastast 1988 Profülaktiline Meditsiini Instituut) bakteriaalsete nakkuste labori nooremteadur, 1994– Tervisekaitseinspektsiooni nakkushaiguste labori vanemspetsialist. Töötas lühikest aega 1991 Helsingi Ülikoolis ja 1992 Taani Riiklikus Seerumiinstituudis.

## Teadustöö
Uurimisvaldkond: ägedate soolenakkuste etioloogia ja epidemioloogia, diagnostika täiustamine, tinglikult patogeensete enterobakterite uurimine. Immunoloogide Seltsi, Epidemioloogide, Mikrobioloogide ja Infektsionistide Seltsi liige. Üle 30 teaduspublikatsiooni.

## Teoseid
* Manniit-negatiivsete A-rühma shigellade esinemine Eesti NSV-s (kaasautorid R. Sudakova
* E. Väärt, Z. Knjaževa). // NET (1982) 2
* Изучение этиологии ОКИ быстрым методом выделения антигенов возбудителей (kaasautorid R. Sudakova, J. Belaja, I. Moroz). // Актуальные вопр. практ. иммунологии. Tallinn, 1986
* Study on etiology of acute intestinal infections among children of early age (kaasautor R. Sudakova, K. Zilmer). // Res. in Med. Tartu, 1992
* A study on some aspects of cryptopsoridiosis in Tallinn (kaasautor). // 1st Nordic-Baltic Congress on Infectoius Diseases. Tartu, 1994
* Krüptosporidioos kõhulahtisusega lastel (kaasautor). // EA (1994) 3.

## Viited

## Kirjandus
*
Matti Pehk

**Matti Pehk** (sündinud 14. jaanuaril 1948 Tõrvas) on eesti füüsik.

## Elulugu
Matti Pehk on teenistujate poeg.

Lõpetas 1966 Tartu 7. Keskkooli, 1971 Tartu Riikliku Ülikooli füüsikaosakonna, 1976 Eesti NSV TA Astrofüüsika ja Atmosfäärifüüsika Instituudi (AAI) aspirantuuri, füüsika-matemaatikakandidaat (1982, AAI), väitekiri "Определение энергетических характеристик нормальных К- и М-гигантов в ближней инфракрасной области спектра". Oli aastast 1971 AAI insener, vaneminsener, nooremteadur, vanemteadur.

## Teadustöö
Uurimisvaldkonnad: polarimeetria, infrapunafotomeetria, spektromeetria; atmosfäärifüüsika – kiirgusmõõtmised. 10 teaduspublikatsiooni.

## Teoseid
* A new active state in CH Cygni and a possible model (kaasautorid L. Luud, J. Vennik). // Soviet Astron. Lett. 4 (1978)
* Интегрирующий преобразователь для астрофизических измерений. // Tartu AO Publikatsioonid 46 (1978)
* First four years of atmospheric total ozon measurements in Estonia (kaasautor). // Proc. Est. Acad. Sci. Biol. Ecol. 47 (1998).

## Viited

## Kirjandus
*
Ando Pehme

**Ando Pehme** (sündinud 4. mail 1958 Tartus) on eesti sporditeadlane.

## Elulugu
Ando Pehme on töölise poeg ja Lea Pehme abikaasa.

Lõpetas 1976 Tartu 10. Keskkooli ja 1980 Tartu Riikliku Ülikooli kehakultuuriteaduskonna. Sporditeaduse magister (1991, TÜ), väitekiri "Обновление сократительных белков скелетных мышц при силовой тренировке", 1992–1994 spordibioloogia instituudi doktorant, Ph.D. (liikumis- ja sporditeadused, 2004, TÜ), väitekiri "Effect of mechanical loading and ageing on myosin heavy chain turnover rate in fast-twitch sceletal muscule". 1994 täiendas end Soomes Kuopio Ülikooli füsioloogia instituudis.

Oli 1980–1981 TRÜ spordiklubi treener, 1981–1991 TRÜ/TÜ lihastalitluse hormonaalregulatsiooni labori vanemteadur, 1991–1992 kinesioloogialabori teadur, 1994–2001 Tartu Ülikooli spordikeskuse ja 2001–2006 spordibioloogia instituudi treeninguõpetuse õppetooli lektor, 2006– spordipedagoogika ja treeninguõpetuse instituudi treeninguõpetuse instituudi kahevõitlusalade didaktika dotsent.

## Teadustöö
Uurimisvaldkond: spordifüsioloogia, peamiselt skeletilihase füsioloogia ja mikromorfoloogia. Eesti Füsioloogide Seltsi ja Eesti Sporditeadlaste Seltsi liige. 60 teaduspublikatsiooni.
## Tunnustus

* 2013 Tartu Ülikooli aumärk
* 2020 Tartu Ülikooli medal 

## Teoseid
* A model for strength exercise of skeletal muscles in the rat (kaasautor T. Seene). // Scand. J. Lab. Anim. Sci. 1996
* Lihasraku plastilisus – adaptatsioon funktsionaalsele ülekoormusele (kaasautor). // Kehakultuuriteaduskonna teadus- ja õppemetoodiliste tööde kogumik. Tartu, 2002
* Disproportsioon skeletilihaste MLC ja MHC kiiretes isovormides (kaasautor). // Teadus, sport, meditsiin. Tartu, 2004
* Age related changes in skeletal muscle myosin heavy chain composition: effect of mechanical loading. (kaasautor). // J. Ageing and Physical Activity 11 (2004)
* Endurance training: volume dependant adaptional changes in myosin (kaasautor). // Int. J. Sports Med. 26 (2005).

## Viited

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 129.

## Välislingid
* 
* Ando Pehme ja kehakultuur YouTube
Lea Pehme

**Lea Pehme** (1982. aastani **Lea Kuhi**; sündinud 17. novembril 1957 Tartus) on eesti arstiteadlane ja pulmonoloog. 

## Elulugu
Lea Pehme on teenistujate tütar ja Ando Pehme abikaasa.

Ta lõpetas aastal 1975 Tartu 1. Keskkooli, 1981 Tartu Riikliku Ülikooli arstiteaduskonna, 2007 TÜ doktorantuuri, meditsiinidoktor (2007, TÜ), väitekiri "Epidemiology of tuberculosis in Estonia 1991–2003 with special regard to extrapulmonary tuberculosis and delay in diagnosis of pulmonary tuberculosis". Täiendas end 1994 Norras. Oli 1981–1982 Tartu Tuberkuloosidispanseri intern, 1982–1989 Tartu Linna Polikliiniku jaoskonnaarst, 1989–2001 Tartu Kliinilise Pulmonoloogiahaigla lasteosakonna juhataja, aastast 1992 Tartu Ülikooli Kliinikumi Kopsukliiniku tuberkuloosi osakonna arst-õppejõud.

## Teadustöö
Uurinud tuberkuloosi epidemioloogiat, diagnoosimist ja kopsuväliseid vorme. Rahvusvahelise Tuberkuloosi ja Kopsuhaiguste Liidu (IUATLD) ja Eesti Kopsuarstide Seltsi liige, Tartu Arstide Liidu asutajaliige. Üle 20 teaduspublikatsiooni.

## Teoseid
* Tuberculosis as an occupational hazard for health care workers in Estonia (kaasautor). // Int. J. Tuberc. Lung Dis. 5 (2001) 2
* Use of molecular techniques to distinguish between treatment failure and exogenous reinfection with Mycobacterium tuberculosis (kaasautor). // Clin. Infect. Dis. 35 (2002) 2
* Kopsuväline tuberkuloos Eestis (kaasautor). // EA (2003) 10
* Tuberkuloosi diagnostika, ravi ja ravi jälgimise juhised (kaasautor). Tartu, 2005
* Tuberculosis during fundamental societal changes in Estonia with special reference to extrapulmonary manifestations (kaasautor). // Chest 127 (2005) 4
* Factors related to patient delay in pulmonary tuberculosis in Estonia (kaasautor). // Scand. J. Infect. Dis. 38 (2006) 11–12
* Factors related to health system delay in pulmonary tuberculosis in Southern Estonia (kaasautor). // Int. J. Tub. Lung Dis. 11 (2007) 3.

## Viited

## Kirjandus
* Tartu Ülikooli arstiteaduskond 1982–2007. Trt, 2007, 262, 264
* Eesti Arst 87 (2008) 3, 227–228.
*
Jaan Pelt

**Jaan Pelt** (sündinud 15. märtsil 1947 Tallinnas) on eesti astronoom ja matemaatik.

## Elulugu
Jaan Pelt on kooliõpetaja poeg.

Lõpetas 1965 Tallinna 10. Keskkooli, 1974 TÜ rakendusmatemaatika erialal, 1979 aspirantuuri (Eesti NSV Teaduste Akadeemias), füüsika-matemaatikakandidaat (1981, Eesti NSV TA Astrofüüsika ja Atmosfäärifüüsika Instituut (AAI)), väitekiri "Частотный анализ астрономических временных рядов" ("Astronoomiliste aegridade sagedusanalüüs"; juhendaja Tõnu Kipper; Tallinn, 1980).

Oli 1974–82 TA AAI eksperimentaalse astrofüüsika sektori nooremteadur, 1982–92 teoreetilise astrofüüsika sektori vanemteadur, 1993–2012 (aastast 1994 Tartu Observatoorium) tähefüüsika töörühma vanemteadur, 2012–2017 juhtivteadur, 2017–2019 taas vanemteadur. Lühemat aega töötanud ka Ungari, Soome, Taani, Norra ja Saksamaa observatooriumides. 1987–96, 2004–05 oli ühtlasi TÜ (osalise koormusega) lektor, 1996, 2003 Oulu Ülikooli lektor.

## Teadustöö
Uurimisvaldkond: statistiliste meetodite rakendamine astronoomias ja astrofüüsikas, sh astronoomiliste aegridade sagedusanalüüs. Eesti Statistikaseltsi, Rahvusvahelise Astronoomia Liidu liige. Üle 50 teaduspublikatsiooni.

## Tunnustus

* 2019 Tartu Ülikooli medal

## Viited

## Publikatsioone
* Pelt, J. Frequency analysis of astronomical time sequences. Tallinn: Valgus. (1980)
* Pelt, J. A method of continuum estimation in spectral classification experiments. // Bull. Inf. CDS 38 (1990)
* Jetsu, L., Pelt, J., Tuominen, I. Spot and flare activity of FK Comae Berenices: Long-term photometry. // Astron. Astrophys. 278 (1993)
* Pelt, J., Kayser, R., Refsdal, S., et al.The light curve and the time delay of QSO 0957+561. // Astron. Astrophys. 305 (1996)
* Brooke, J.M., Pelt, J., Pulkkinen, P., et al.The importance of spatial information in sunspot records. // Highlights Astron. 12 (2002)
* Pelt, J., Tuominen, I., Brooke, J.M. Century-scale persitence in longitude distribution in the Sun and in silico. // Astron. Astrophys. 429 (2005).
* Hackman, T., Pelt, J., Mantere, M.J., et al., Flip-flops of FK Comae Berenices. // Astron. Astrophys. 553 (2013)

## Kirjandus
* EE 14, 365.

## Välislingid
* 
* 
* Jaan Pelt, "Taevane arheoloogia", Sirp, 09.08.2024
* Jaan Pelt, "Naabreid otsimas", Sirp, 23.08.2019
* Jaan Pelt, "Astronoomid mängivad digitaalse plastiliiniga juba ammu", Sirp, 25.08.2023 
* Jaan Pelt, "Uued augud plekist taevas ehk Kosmilised korduslinastused", Sirp, 19.08.2022
* Jaan Pelt, "Toonid, kajad ja kahinad ehk Kõik on omavahel seotud – astronoomia, muusika ja puud metsas", Sirp, 24.07.2020 
* Jaan Pelt, "Astronoomid ja aeg", Sirp, 19.02.2016
* Jaan Pelt, "Südametuksetähed", Sirp, 31.08.2018
Igor Penkov

**Igor Penkov** (sündinud 12. mail 1969 Kuibõševskis Tadžikistanis) on Eesti tehnikateadlane.

## Elulugu
Igor Penkov on venelane ja tisleri poeg.

Lõpetas 1987 Tallinna 10. Keskkooli, 1994 mehaanikainsenerina TTÜ, tehnikamagister (1997, TTÜ); tehnikadoktor (2001, TTÜ), väitekiri "Strength investigations of threaded joints under static and dynamic loading" (Tallinn, 2001). Oli 1994–95 TTÜ masinaõpetuse instituudi teadur, 1995–2000 assistent, 2000–03 mehhatroonikainstituudi lektor, 2003– dotsent, 2002–03 ka mehaanikateaduskonna prodekaan.

## Teadustöö
Uurimisvaldkond: mehhatroonikasüsteemide modelleerimine ja optimeerimine; masinate ja mehhanismide töökindlus. Esinenud ettekannetega teadusüritustel kodu- ja välismaal. Üle 30 teaduspublikatsiooni.

## Teoseid
* Strength investigation of rolled threads (kaasautor V. Strižak). // Proc. HardMeko, Beijing (1998)
* Making more precise of calculation of critical threaded joints (kaasautorid V. Strižak, G. Aryassov). // Proc. TMM. Oulu, 1999
* Load distribution on threads in the threaded joints with round-profiled threads. // Proc. BEM&FEM. SPb, 2000
* Evolution of design, use and strength calculations of screw threads and threaded joints (kaasautorid V. Strižak, T. Pappel). // Proc. HMM. Cassino, 2004
* Intensity of load distribution in ballscrews (kaasautor V. Strižak). // Mechanical Eng. and Electrotechnics (2005) 10/11
* Tangential loads and torque in ball screws. // Machinebuilding and Electrical Eng. (2006) 7/8
* Increasing the efficiency of casting and dosing devices with mobile dosing-heads (kaasautor V. Strižak). // Machines, Technologies, Materials (2007).

## Viited

## Kirjandus
* 

## Välislingid
*
Margus Pensa

**Margus Pensa** (sündinud 19. novembril 1973 Kohtla-Järvel) on eesti bioloog.

## Elulugu
Margus Pensa ema on meditsiinilaborant ja isa kinomehaanik.

Lõpetas 1993 Luua Metsakooli, 1997 Tartu Ülikooli bioloogia osakonna, bioloogiamagister (1999, TÜ), väitekiri "Männiokaste püsivuse retrospektiivne analüüs Eesti ja Soome näiteil".

PhD (taimeökoloogia ja ökofüsioloogia, 2003, TÜ), väitekiri "Variation in needle retention of Scots pine relation to leaf morphology, nitrogen conservation and tree age" (Tartu 2003).

Oli 1997–1999 TA Ökoloogia Instituudi Kirde-Eesti osakonna assistent, 1999–2005 teadur, 2005– TLÜ Ökoloogia Instituudi Kirde-Eesti osakonna vanemteadur, ühtlasi oli 2003–2006 Soome Metsainstituudi teadur Rovaniemis.

## Teadustöö
Uurimisvaldkond: taimelehe kohanemine kasvukoha viljakuse ja klimaatiliste tingimuste muutumisega; metsaökosüsteemi areng inimtegevusest tugevasti mõjutatud aladel; häiringute mõju puittaimede kasvule. 2003–2005 osales rahvusvahelises projektis PINE (Predicting Impact on Northern Ecotones).

## Teoseid
Üle 30 teaduspublikatsiooni.
* Hariliku männi okaste püsivuse kronoloogia Ahtme EJ mõjupiirkonnas asuvas puistus. // Õhusaaste ja metsad Kirde-Eesti tööstuspiirkonnas. Tallinn 2000
* Needle longevity and foliar nitrogen content of Scots pine Vaccinium and pine bog forests responses of conifers to stress factors. // Responses of Conifers to Stress Factors. Tartu 2002
* Temporal changes in the state of pine stand in a bog affected by air pollution in northeast Estonia (kaasautorid V. Liblik, R. Jalkanen). // Water, Air and Soil Pollution (2004) 1
* Taimkatte taastumine põlevkivikarjäärides: istutatud ja looduslikult uuenenud puistute võrdlus (kaasautor). // Ökoloogiline taastamine. Tartu 2005
* Connection between climatic variables and the growth and needle dynamics of Scots pine (Pinus sylvestris L.) in Estonia and Lapland (kaasautorid M. Sepp, R. Jalkanen). // Int. J. Biometeorology 50 (2006) 4

## Viited

## Välislingid
*
*
Natalia Pentre

**Natalia Pentre** (sündinud **Natalia Lapina**; 16. august 1905 Petseri – 1. september 1982 Tallinn) oli Eesti vene filoloog ja pedagoogikateadlane.

## Elulugu
Natalia Pentre oli venelane ja raudteeametniku tütar.

Lõpetas 1924 Rakvere Eesti Eragümnaasiumi, 1926 Rakvere Õpetajate Seminari, 1950 Tallinna Õpetajate Instituudi vene keele ja kirjanduse erialal, 1953 Moskva Pedagoogikainstituudi vene keele ja kirjanduse osakonna. Pärast Rakvere Õpetajate Seminari lõpetamist täiendas end mitmel pool Euroopas. Oli 1926–1940 Petserimaal Laura jmt vene algkooli (ka eesti keele) õpetaja, 1940–1947 Tallinna Õpetajate Seminari vene keele õpetaja, 1947–1952 Tallinna Õpetajate Instituudi ja 1952–1960 TPedI vene keele ja kirjanduse kateedri vanemõpetaja, 1961 õpetaja; ühtlasi Tallinna Õpetajate Seminari ja Tallinna Õpetajate Instituudi ning TPedI harjutuskooli (Tallinna 21. Keskkool) õpetaja. Pidas loenguid õpetajate täienduskursustel, osales vene keele õppeprogrammide, töövihikute jm koostamises. Koostas eesti keele õpikuid vene koolide ja vene keele õpikuid eesti koolide algklassidele.

Natalia Pentre suri 1. septembril 1982 Tallinnas ja maeti 4. septembril 1982 Metsakalmistule.

## Teadustöö
Uurimisvaldkond: vene keele õpetamise metoodika algklassides; arvukad tööd sel alal olid teedrajava tähtsusega. Eesti NSV teeneline õpetaja (1960). Üle 30 teaduspublikatsiooni, 20 õpikut ja õppevahendit vene ja eesti koolide algklassidele.

## Tunnustus
* 1960 Eesti NSV teeneline õpetaja

## Teoseid
* Eesti keel vene õppekeelega koolide II klassile (kaasautor). Tallinn, 1951 (ja mitu samalaadset õpikut II–IV klassile järgnevail aastail)
* Metoodiline juhend vene keele õpetamiseks II–III klassis. Tallinn, 1972
* Metoodiline juhend vene keele õpetamiseks II klassis (kaasautor V. Jaanisoo). Tallinn, 1977
* Metoodiline juhend vene keele õpetamiseks I klassis (kaasautor V. Rump). Tallinn, 1980
* Didaktiliste vahendite komplekt vene keele õpetamiseks II klassis (kaasautor V. Rump). Tallinn, 1983.

## Viited

## Kirjandus
* Virkus, R. Tallinna Pedagoogikaülikool läbi aegade. Tallinn, 1998, 68, 79.
*
Jaan Pentšuk

**Jaan Pentšuk** (sündinud 25. novembril 1950 Tartus) on eesti keemik.

## Elulugu
Lõpetas 1969. aastal Tartu 5. Keskkooli ja 1977. aastal Tartu Riikliku Ülikooli keemiaosakonna, keemiakandidaat (1989, Moskva Toitlusinstituut), väitekiri "Сорбент для ионной хроматографий и его применение при исследовании оxраны окружающей среды". 

Oli aastatel 1977–1989 Tartu Linna Sanitaar-Epidemioloogia Jaama arst-laborant, 1989–1991 Eesti NSV TA Keemia Instituudi teadur, 1991–1992 Tartu Ülikooli analüütilise keemia kateedri vanemteadur, 1993–2003 keemilise füüsika instituudi dotsent, 2003– analüütilise keemia õppetooli teadur. 

Olnud õppe- ja teadustööl Kanadas (1993), Rootsis (1994), Hispaanias (1995). Õpetanud analüütilist keemiat, elektroforeesi, massispektromeetriat, kromatograafiameetodeid.

## Teadustöö
Uurimisvaldkonnad: kromatograafia, sanitaarkeemia, keskkonnakaitse. Üle 60 teaduspublikatsiooni.

## Viited

## Teoseid
* Ion chromatography of alkali, alkaline earth metal and ammonium ions with conductivity detection and organic complexing acid eluent (kaasautor). // Eesti TA Toim. Keemia 43 (1994) 3
* Ion chromatographic determination of major anions and cations in Antarctic ice (kaasautorid J. Ivask, R. Vaikmäe). // Eesti TA Toim. Keemia 50 (2001) 1
* Separation of calcium and magnesium ions by ion chromatography with a HEMA-EDMA column (kaasautor). // Eesti TA Toim. Keemia 54 (2005) 4.

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 129.
*
Merike Peld

**Merike Peld** (sündinud 5. märtsil 1965 Tõrva linnas) on eesti keemik.

## Elulugu
Lõpetas 1983 Tallinna 32. Keskkooli, 1988 TÜ füüsika-keemiateaduskonna, 1994 TTÜ-s magistrantuuri ja 2002 doktorantuuri, keemiamagister (1995, TTÜ), väitekiri "Naatriumi ja magneesiumi asendustega kaltsiumfluorkarbonaatide süntees", *[[Ph.D.]]* (loodusteadused, 2005, TTÜ), väitekiri "Asendustega apatiidid raskmetallide sidujana". Oli 1988–92 TPI anorgaanilise keemia labori insener, 1994 TTÜ keemiainstituudi anorgaanilise ja analüütilise keemia õppetooli assistent, 2000–05 anorgaanilise ja üldkeemia õppetooli assistent, 2005–06 anorgaanilise keemia õppetooli assistent, 2006– patendibüroo Turvaja OÜ konsultant.

## Teadustöö
Uurimisvaldkond: anorgaaniliste fosforiühendite keemia, keemilise ja instrumentaalanalüüsi meetodid. 19 teaduspublikatsiooni.

## Viited

## Teoseid
* A thermoanalytical study of synthetic carbinate-containing apatites (kaasautor). // Thermohim. Acta 256 (1995) 1
* Effect of Fluoride and Carbonate Substitutions on Apatites Cd2+ Sorption Capacity (kaasautor). // Toxicol. and Envir. Chem. 81 (2001)
* Thermal analysis of apatite structure (kaasautor). // J. Thermal Analysis and Calorimetry, 72 (2003) 1
* Sorption and desorption of Cd2+ and Zn2+ ions in apatite-aqueous systems (kaasautorid K. Tõnsuaadu, V. Bender). // Envir. Sci. & Technology 38 (2004) 21
* Computational study of cation substitutionis in apatites (kaasautor T. Tamm). // J. Solid State Chem. 179 (2006).

## Kirjandus
*

## Välislingid
Elsa Pelmas

**Elsa Pelmas** (7. detsember 1931 Harku vald, Harjumaa – 8. jaanuar 2022) oli eesti majandusteadlane ja lastekirjanik.

## Elulugu
Elsa Pelmas oli väiketalupidaja-kaluri tütar.

Pelmas lõpetas 1951 Tallinna 20. Keskkooli, 1957 Moskva Põllumajanduse Akadeemia majandusteaduskonna ja 1965 aspirantuuri Moskvas. 1967. aastal kaitses ta Moskva Riiklikus Ülikoolis majanduskandidaadi kraadi väitekirjaga "Размещение и специализация сельскохозяйственного производства Новгородской области, выполнено методом линейного программирования". 1965–1967 oli ta Eesti Põllumajanduse Akadeemia majandusmatemaatika labori vanemteadur, 1967–1968 majandusmatemaatika kateedri vanemõpetaja, 1968–1981 Eesti Maaviljeluse ja Maaparanduse Teadusliku Uurimise Instituudi vanemteadur, 1981–1990 teadussekretär (aastast 1990 pensionil).

2006 ja 2007 avaldas TEA kirjastus kaks Elsa Pelmase kirjutatud lugu Sussipäkapikk Siisist ("Sussipäkapikk Siisi seiklused" ja "Sussipäkapikk Siisi rabarajal"). 2013. aastal ilmus kirjastuses Hea Lugu Pelmase lasteromaan "Seiklused Metsapärdil". Selle ilmumise ajal lubas Pelmas avaldada teisedki sahtlisse kirjutatud lasteraamatud: "Kikimoor ja Kukumoor", "Kolli-Matsi lood", "Orgenmanni mamma ja oreliviled", "Perepäkapikud" ja "Sekundi-Sell".

## Teadustöö
Uurimisvaldkond: põllumajandusökonoomika – matemaatiliste meetodite kasutamise võimalused põllumajanduse planeerimisel. Nõukogude Eesti preemia (1975, kollektiivis). 20 teaduspublikatsiooni.

## Teoseid
* Majandusmatemaatiline meetod põllumajandusliku tootmise planeerimisel. Tallinn, 1977 (kandidaadiväitekirja eestikeelne versioon).

## Viited

## Kirjandus
* Eesti Maaviljeluse Instituut 1946–2006. Saku, 2006, 75.
*

## Välislingid
* Mari Sarv Teadlane hakkas lastekirjanikuks. Eesti Päevaleht, 20. juuli 2013
Adolf Perandi

**Adolf August Perandi** (eesnimi **Ado**; 18. detsember (vkj) / 31. detsember 1903 Ropka vald, Tartumaa – 16. oktoober 1983 Cobble Hill, New York, USA) oli eesti õigusteadlane ja ajaloolane.

## Elulugu
Adolf Perandi oli kooliõpetaja poeg.

Lõpetas 1921 Hugo Treffneri Gümnaasiumi, 1929 Tartu Ülikooli õigusteaduskonna, oli aastast 1934 diplomeeritud edasiõppija, õigusteaduse magister (1937, TÜ), väitekiri "Eestimaa rootsiaegse kindralkubermangu valitsuse ülesanded ja funktsioonid"; õigusteaduse doktor (1939, TÜ), väitekiri "Das ordentliche Verfahren in bürgerlichen Streitsachen vor dem estländischen Oberlandgericht zur schwedischen Zeit".

Oli 1923 Riigi Keskarhiivi ametnik, 1924 assistent, 1925–1938 ajaloolise osakonna juhataja. 1925 tutvus Soome arhiivindusega, oli Eesti TA ülesandel uurimistööl 1938 Rootsi Riigiarhiivis, 1939 Riia arhiivis teemal "Talurahva õigus maale ordu aja lõpul ja rootsi ajal".
 
Aastatel 1938–1940 oli ta Tartu Ülikooli sekretär ja Eesti õiguse ajaloo õppejõud, 1942 haldusteaduse instituudi vanemassistent, 1942 teadusliku stipendiaadina Saksamaal, 1943–1944 haldusõiguse ja -protsessi professori kohusetäitja. Õpetas Tartu Ülikoolis erikursusi Eesti õiguse ajaloost, kohtukorralduse ja kohtuprotsessi ajaloost jm.

Põgenes 1944 Saksamaale, siirdus sealt 1949 USA-sse.

## Teadustöö
Uurimisvaldkonnad: Eesti õiguse ajalugu, kohtukorraldus ja protsess, riigiõigus, haldusõigus, talurahvaõigus, arhiivindus. Mitme teadus- jm seltsi (Akadeemiline Ajaloo Selts (AAS), Eesti Kirjanduse Selts (EKS) jt) liige.

## Teoseid
20 teaduspublikatsiooni.
* Mõisaarhiivide õiguslik iseloom. // Õigus (1930)
* Rooma õigus subsidiaarõigusena Eestimaal Rootsi ajal. // Õigus (1931)
* Arhiivi korraldamine. // Arhiivinduse käsiraamat. I. Tartu, 1933
* Kohtute arhiivid Eestimaa maaõigusse kuuluva kriminaalõiguse uurimise allikana Rootsi ajal. // Õigus (1934)
* Õigus ja kohus Poola ja Rootsi ajal. // Eesti rahva ajalugu. II. Tartu, 1934
* The archives of the Supreme Land Court of Estonia till 1710. // ERKA Toim 5 (1937)
* Õigus ja kohus Vene ajal. // Eesti rahva ajalugu. III. Tartu, 1937
* Eesti talurahvaõiguse arengu põhijooni. // Varamu (1938) 6
* Üldmenetlus tsiviilasjus Eestimaa Ülemmaakohtus Rootsi ajal. // ERKA Toim 6 (1938)
* Õppejõudude ettevalmistuse küsimus Tartu ülikoolis Eesti iseseisvuse kestel (kaasautor E. Roots). // Varamu (1939), 2
* Operation "Camouflage". // Balt. Rev. 6 (1956)
* Communist propaganda – a failure. // Balt. Rev. 9 (1959)

## Tunnustus
* 1938 Valgetähe IV klassi teenetemärk
* 1940 Eesti Raamatufondi auhind

## Isiklikku
Tema ema oli ajakirjanik ja kirjanik Liisa Perandi.

## Viited

## Kirjandus
* Album Academicum Universitatis Tartuensis 1918–1944. I–III. Trt, 1994, II, 147–148
* Tartu ülikooli ajalugu: kolmes köites. Tallinn, 1982, III, 13, 56, 57
* Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 91
*  5 (1937), 58–59
* 
* 

## Välislingid
*
* Eesti biograafiline andmebaas ISIK
Endel Perem

**Endel Perem** (aastani 1940 **Endel Bremann**; 26. oktoober 1911 Paasvere vald, Virumaa – 11. juuni 2002 Ottawa, Kanada) oli eesti puidu- ja metsateadlane.

## Elulugu
Endel Perem oli mõisa metsaülema poeg.

Lõpetas 1930 Rakvere Poeglaste Gümnaasiumi. Õppis 1932. aastast Tartu Ülikooli õigusteaduskonnas ja 1939–1940 majandusteaduskonnas. 1940. aastal lõpetas Tartu Riikliku Ülikooli metsakasutuse instituudi *cum laude*, kaitses diplomitöö "Saetööstuse jäätmete kasutamine meie saetööstuses". 1938 täiendas end stipendiaadina Läti metsa- ja puidutööstusettevõtteis. 

Oli 1938–1943 TÜ metsakasutuse kateedri assistent. Läks 1943 Soome, sealt 1944 Rootsi, töötas seal 1944–1945 Riiklikus Loodusteaduse Muuseumis, oli 1945–1949 Rootsi Puidu-uurimise Instituudi puidutehnika osakonna juhataja. 1949 asus Kanadasse, oli 1949–1976 Ottawas Puidu-uurimisinstituudi teadur.

## Teadustöö
Uuris peamiselt mitmesuguste puuliikide puidu ehitust ja omadusi, ka metsakasutust. Valiti 1951 Rahvusvahelise Puiduanatoomikute Ühingu (International Association of Wood Anatomists) liikmeks. Üle 15 teaduspublikatsiooni, sh monograafiaid. (1991 saatis oma välismaal ilmunud tööd Eesti Metsamuuseumile).

## Teoseid
* Metsatöötlemisel kasutatavad tööriistad ja töövõtted. // Loodusvarade Instituudi Avaldised (1940)
* Svenskt trä. Stockholm, 1952
* Determination of fiber saturation point of wood by centrifuging. // J. of the Forest Products Res. Soc. 4 (1954) 2
* Tension wood in Canadian hardswoods. Ottawa, 1957
* Bark adhesion and methods of facilitating bark removal. // Pulp paper Mag 59 (1958) 9.

## Viited

## Kirjandus
* Album Academicum Universitatis Tartuensis 1918–1944. I–III. Trt, 1994, III, 101–102
* EE 14, 366
* Tuiskvere, B. Endel Perem 50-aastane. // Eesti Metsamees Eksiilis. Stockholm. 1962, 39, 23–24
* Margus, M. Välismaal tegutsenud Eesti metsateadlastest. // Mets ja Puu (1991) 1, 17–19
* TÜ põllumajandusteaduskonna metsaosakond. Tartu, 2000, 45–46.
*
Heimar Peremees

**Heimar Peremees** (28. juuni 1930 Muhu – 14. juuli 2017) oli eesti majandusteadlane ja teadusorganisaator, aastatel 1970–1990 Eesti NSV kõrg- ja keskerihariduse ministri asetäitja.

## Elukäik
Heimar Peremees oli kaluri poeg.

Ta lõpetas 1949. aastal Kuressaare Keskkooli, 1954. aastal Tallinna Polütehnilise Instituudi keemia-mäeteaduskonna insener-keemik-tehnoloogi erialal, majanduskandidaat (1967, Moskva), väitekiri "Проблемы повышения качества промышленной продукции (на примере производства минеральных удобрений". 

Pärast TPI lõpetamist töötas Maardu Keemiakombinaadis, oli 1969–1975 TPI majandusteaduskonna teenindusökonoomika kateedri dotsent, 1977–1978 Eesti NSV Ministrite Nõukogu teadus- ja tehnikaosakonna juhataja, 1970–1990 Eesti NSV kõrg- ja keskerihariduse ministri asetäitja, 1992–1994 TPI käitismajanduse instituudi dotsent.

## Teadustöö
Uurimisvaldkond: tööstusökonoomika; kõrghariduse ajalugu. Olnud Keemia Rahvaülikooli esimees, ühingu Teadus juhatuse liige, Tallinna Teadlaste Maja esimehe asetäitja.

## Teoseid
* Neuvosto-Eestin korkeakoulu. Tallinn, 1979 (sama saksa k 1979, ingl k 1980).

## Viited

## Kirjandus
* Tallinna Polütehniline Instituut 1936–1986, 352, 415, 498
* Rullingo, A. Muhumaa: loodus, aeg, inimene. Tallinn, 2001, 616.
*
Priit Penu

**Priit Penu** (sündinud 18. juulil 1970 Kuressaares) on eesti mullateadlane.

## Elulugu
Priit Penu on agronoomi poeg.

Lõpetas 1988 Kuressaare 1. Keskkooli, 1993 Eesti Põllumajandusülikooli agronoomiateaduskonna; õppis 1996 EPMÜ magistrantuuris, oli 1996–2001 doktorantuuris, põllumajandusmagister (1996, EPMÜ), väitekiri "Agroökosüsteemidest pärineva orgaanilise aine voog mulda". 

Oli 1993–1998 ühtlasi EPMÜ mullateaduse ja agronoomia instituudi laborant, nooremteadur, assistent ja lektor, 1998–2002 Lääne-Eesti Saarestiku Biosfääri Kaitseala spetsialist, 2002–2004 Taimse Materjali Kontrolli Keskuse mullaseire büroo juhataja, 2004– Põllumajandusuuringute Keskuse mullaseire büroo juhataja. Õpetanud mullateaduse, ökoloogia ja keskkonnakaitse kursusi.

## Teadustöö
Uurinud autohtoonse orgaanilise aine voogu ökosüsteemidest mulda, peamiselt Saaremaa põllumuldades; põllumuldade seire. Üle 10 teaduspublikatsiooni.

## Tunnustus
* 2025 – Valgetähe V klassi teenetemärk
* 2025 – Hõbemärg EJL

## Teoseid
* Teraviljapõldudelt pärineva orgaanilise aine voog mulda. // EPMÜ magistrantide ja doktorantide teadustööde kogumik II. Tartu, 1994
* Role of Crop Residues in Carbon, Nitrogen, Phosphorus and Potassium balances (kaasautor). // NJF Rapport 3, 1995
* Ameerika-Balti ühistööna uuritud Eesti reepermullad (kaasautor). // Eesti muldade klassifitseerimise probleeme. Tartu, 1998
* Koristusjäätmete roll agroökosüsteemides. // Põllumajanduskultuuride produktiivsus ja kvaliteet. Tartu, 1998
* Vormsi saare mullastik (kaasautor I. Lemetti). // Vormsi ja Haapsalu Tagalahe loodus. Tallinn, 2001
* Eesti muldadest põllumehele. Tartu, 2005
* Põllumuldade seire kui osa mullakaitsest (kaasautor I. Rooma) // Muld ökosüsteemis, seire ja kaitse. Tartu-Tallinn, 2004.

## Viited

## Kirjandus
* Eesti Põllumajandusülikool: audoktorid, töötajad ja vilistlased 1991–1995. Trt, 1996, 41.
*